open-index/open-wikipedia-markdown huggingface dataset:
Wicca Phase Springs Eternal

Ο **Άνταμ ΜακΊλγουι** (γεννημένος στις 11 Μαρτίου 1990), γνωστός με το όνομα του σκηνικού Wicca Phase Springs Eternal, είναι ένας τραγουδιστής-τραγουδοποιός και παραγωγός από το Scranton, Pennsylvania. Είναι μέλος της συλλογικής GOTHBOICLIQUE και του Super-group Misery Club. Είναι επίσης πρώην μέλος του Thraxxhouse. Ξεκίνησε να παίζει κιθάρα στις 13 και έπαιξε σε ska και punk συγκροτήματα κατά τη διάρκεια των μέσων σχολικών ετών του. Ξεκίνησε αρχικά τη μουσική του καριέρα στο συγκρότημα emo Tigers Jaw, αφήνοντας 7 χρόνια μετά την ένταξή του για να ακολουθήσει ένα σόλο έργο. Το Wicca Phase Springs Eternal άρχισε αρχικά ως ένα ηλεκτρονικό project, αλλά από τη στιγμή που άρχισε να παίρνει beats από τον παραγωγό, άλλαξε σε emo / cloud-rap μουσική


Κατηγορία:Αμερικανοί τραγουδιστές
Στεφανία Σκόρντιο

Η **Στεφανία Σκόρντιο** (ιταλικά: Stefania Scordio) (2 Δεκεμβρίου 1989) είναι Ιταλίδα δημοσιογράφος και παρουσιάστρια τηλεόρασης.

## Πρώτα χρόνια και καριέρα
Η Στεφανία Σκόρντιο γεννήθηκε και μεγάλωσε στο Παλέρμο, όπου έκανε σπουδές στην Πολιτισμική Ανθρωπολογία και Εθνολογία.

Παράλληλα με τις σπουδές τις, άρχισε να εργάζεται πρώτα ως δημοσιογράφος στη Παλέρμο και έπειτα στο Μιλάνο, όπου άρχισε να συνεργάζεται με τη Mediaset για το αθλητικό κανάλι Premium Sport, παρουσιάζοντας εκπομπές και δελτίο αθλητικών
ειδήσεων. 

Στη συνέχεια εργάστηκε για την αθλητική εφημερίδα Gazzetta dello Sport, όπου ασχολειθηκε τόσο με το ποδόσφαιρο όσο και με άλλα αθλήματα, ιδίως με την ποδηλασία.

Κατά τη διάρκεια του Παγκοσμίου Κυπέλλου του 2018, ήταν υπεύθυνη της στήλης "Caffè Mondo" στο gazzetta.it, όπου αρθρογραφούσε για το ντόπινγκ που σχετίζονταν με τους αγώνες της διοργάνωσης.

Το καλοκαίρι του 2018, έφυγε από τον αθλητισμό για να αναλάβει παρουσιάστρια καθημερινών δελτίων ειδήσεων στο ενημερωτικό κανάλι TGCOM24 καθιστώντας την, ως μία από τις καλύτερες παρουσιάστριες του σταθμού.

## Παραπομπές

## Εξωτερικοί σύνδεσμοι
* Η Στεφανία Σκόρντιο στο instagram
* Η Στεφανία Σκόρντιο στο twitter

Κατηγορία:Ιταλίδες δημοσιογράφοι 
Κατηγορία:Ιταλίδες τηλεπαρουσιάστριες
Σλοβένοι

Οι **Σλοβένοι** (σλοβ. *Slovenci*), είναι νοτιοσλαβικό έθνος που κατοικεί κυρίως στη Σλοβενία και επίσης στην Ιταλία, στην Αυστρία, στην Ουγγαρία, με διασπορά του λαού να υπάρχει σε όλο τον κόσμο. Οι Σλοβένοι μοιράζονται κοινή καταγωγή, πολιτισμό, ιστορία και έχουν τη Σλοβενική ως μητρική γλώσσα.

## Πληθυσμοί

### Πληθυσμός στη Σλοβενία
Οι περισσότεροι Σλοβένοι σήμερα ζουν μέσα στα όρια της Σλοβενίας με 2.007.711 πληθυσμό σε εκτίμηση του 2007. Στην απογραφή της Σλοβενίας το 2002, 1.631.363 άνθρωποι ανέφεραν τους εαυτούς τους ως Σλοβένους ενώ 1.723.434 άνθρωποι υποστήριξαν ότι έχουν τα Σλοβενικά ως μητρική γλώσσα. 

### Πληθυσμός στο εξωτερικό
Η αυτόχθονη Σλοβενική μειονότητα στην Ιταλία υπολογίζεται στα 83.000 με 100.000, η μειονότητα στη νότια Αυστρία στα 24.855, στην Κροατία στα 13.200 και στην Ουγγαρία στα 3.180. Σημαντικές κοινότητες έχουν δημιουργηθεί στις Ηνωμένες Πολιτείες, στον Καναδά, σε άλλες ευρωπαϊκές χώρες, στην Αργεντινή, στη Βραζιλία, στην Αυστραλία και στη Νέα Ζηλανδία. Ο μεγαλύτερος αριθμός Σλοβένων, έξω από τη Σλοβενία, βρίσκεται στο Κλίβελαντ των Ηνωμένων Πολιτειών.

## Παραπομπές


## Εξωτερικοί σύνδεσμοι
* 


Κατηγορία:Νότιοι Σλάβοι
Πιροσκί

μικρογραφία|Πιροσκί.
μικρογραφία|Ποντιακά πισία με γέμιση πατάτας.
Το **πιροσκί** (ρωσικά:пирожки, πληθυντικός αριθμός του πιροζόκ), (ουκρανικά:пиріжки, pyrizhky), είναι ρωσικό, λευκορώσικο και ουκρανικό έδεσμα, με βάση το ζυμάρι. Είναι φτιαγμένο σε σχήμα βαρκούλας και σε μέγεθος μιας χούφτας και ψήνεται στο τηγάνι ή στον φούρνο. Το παραδοσιακό πιροσκί είναι αλμυρό και φτιάχνεται με πατάτα, αν και υπάρχουν κι άλλες εκδοχές όπως αυτά με λάχανο, με κιμά, με αυγό, με μανιτάρι, με τυρί (φέτα), με λουκάνικο, με ζαμπόν ή διάφορα αλλαντικά. Στη γλυκιά εκδοχή του, η γέμιση αποτελείται απο φρούτα (μήλο, κεράσι, βερίκοκο, λεμόνι) ή μαρμελάδα. Δεν αποτελεί κυρίως πιάτο, αλλά σνακ, ωστόσο τρώγεται όλες τις ώρες της ημέρας και αποτελεί μια δημοφιλή επιλογή για γρήγορο φαγητό στη Ρωσία. Το πιροσκί συγκαταλέγεται ανάμεσα στα εδέσματα της ρωσικής παραδοσιακής κουζίνας.

## Ετυμολογία
Ο όρος πιροζόκ (ενικός αριθμός του πιροσκί) αποτελεί υποκοριστικό του ρωσικού πιρόγκ (pirog), που σημαίνει πίτα πλήρους μεγέθους. Τα πιροσκί δεν πρέπει να συγχέονται με τα πιερόγκι (pierogi) (συγγενής όρος), τα οποία ονομάζονται βαρένικι στα ουκρανικά και τα ρωσικά.

## Παραπομπές


## Εξωτερικοί σύνδεσμοι
* 
* 

Κατηγορία:Ρωσική κουζίνα
Κατηγορία:Ουκρανική κουζίνα
Κατηγορία:Λευκορωσική κουζίνα
Κατηγορία:Φαγητό δρόμου
Κατηγορία:Ασκεναζική κουζίνα
Κατηγορία:Ρωσικά επιδόρπια
Κατηγορία:Πιάτα με γέμιση
Ο Νεκρός

***Ο Νεκρός*** (πρωτότυπος τίτλος: *Dead Man*) είναι αμερικανική ταινία γουέστερν του 1995 σε σκηνοθεσία και σενάριο του Τζιμ Τζάρμους. Πρωταγωνιστούν οι Τζόνι Ντεπ, Γκάρι Φάρμερ, Μπίλι Μπομπ Θόρντον, Iggy Pop, Κρίσπιν Γκλόβερ, Τζον Χερτ, Μάικλ Γουίνκοτ, Λανς Χένρικσεν, Γκάμπριελ Μπιρν, Μίλι Αβιτάλ και Ρόμπερτ Μίτσαμ (στον τελευταίο του κινηματογραφικό ρόλο). Η ταινία, που χαρακτηρίστηκε ως «ψυχεδελικό γουέστερν» από τον σκηνοθέτη, περιλαμβάνει σουρεαλιστικά στοιχεία του είδους γουέστερν. Η ταινία γυρίστηκε εξ ολοκλήρου μονόχρωμη. Ο Νιλ Γιανγκ συνέθεσε το σάουντρακ με τμήματα που αυτοσχεδίασε, ενώ παρακολουθούσε αμοντάριστα πλάνα της ταινίας. Θεωρείται από πολλούς το πρώτο μεταμοντέρνο γουέστερν. Έχει συγκριθεί με το μυθιστόρημα του Κόρμακ ΜακΚάρθυ, *Ματωμένος Μεσημβρινός*.

## Παραπομπές


Κατηγορία:Αμερικανικές ταινίες της δεκαετίας 1990
Κατηγορία:Αμερικανικές ασπρόμαυρες ταινίες
Κατηγορία:Ταινίες γουέστερν
Κατηγορία:Ταινίες δρόμου
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Τζιμ Τζάρμους
Κατηγορία:Ταινίες γυρισμένες στην Αριζόνα
Κατηγορία:Ταινίες γυρισμένες στην Καλιφόρνια
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Ταινίες γυρισμένες στη Νεβάδα
Κατηγορία:Ταινίες γυρισμένες στο Όρεγκον
Κατηγορία:Ταινίες του 1995
Εθνικό Ιστορικό Μουσείο Βουλγαρίας

Το **Εθνικό Ιστορικό Μουσείο Βουλγαρίας** βρίσκεται στη Σόφια της Βουλγαρίας και αποτελεί το μεγαλύτερο μουσείο της χώρας.

Βρίκεται στην περιοχή της Μπογιάνα της Σόφιας και έχει μια τεράστια συλλογή πάνω από 600.000 ιστορικών αντικειμένων, που χρονολογούνται από την προϊστορική μέχρι τη σύγχρονη εποχή, αν και μόνο 10.000 από αυτά είναι μόνιμα εκτεθειμένα λόγω έλλειψης χώρου. 

Στο Εθνικό Ιστορικό Μουσείο Βουλγαρίας βρίσκονται τα ελληνικά κειμήλια της Ανατολικής Μακεδονίας-Θράκης που αποσπάστηκαν βίαια από τον Βουλγαρικό στρατό κατοχής κατά τη Β΄ Βουλγαρική Κατοχή της Ανατολικής Μακεδονίας στη διάρκεια του Α’ Παγκοσμίου Πολέμου. Τα κειμήλια εκλάπησαν από τις μονές Παναγίας Εικοσιφοινίσσης και Τιμίου Προδρόμου Σερρών και Παναγίας Καλαμούς και Παναγίας Αρχαγγελιώτισσας Ξάνθης. 

Μέγα μέρος Ιερών Λειψάνων και Κειμηλίων της Ιεράς Μονής Εικοσιφοινίσσης συλήθηκε από τους Βούλγαρους κατακτητές κατά τα έτη 1916-1918, 1941-1944 και κατακρατείται στη Σόφια.

Image:Kushnitsa Monastery Icon Georgios Piska Linotopi NHM Sofia.jpg|Εικόνα της Παναγίας Οδηγήτριας της Ι.Μ. Εικοσιφοινίσσης, από τα Κειμήλια που συλήθηκαν από τους Βούλγαρους κατακτητές κατά τα έτη 1916-1918, 1941-1944 και κατακρατούνται στη Σόφια.
Image:Reliquary 1788 Dionysios Kushnitsa Monastery NHMB.jpg|Kειμήλια της Ιεράς Μονής Εικοσιφοινίσσης που συλήθηκαν από τους Βούλγαρους κατακτητές κατά τα έτη 1916-1918, 1941-1944 και κατακρατούνται στη Σόφια.
Image:Artophorion Kushnitsa Monastery NHMB.jpg|Αρτοφόριο της Ιεράς Μονής Εικοσιφοινίσσης, από τα κειμήλια που συλήθηκαν από τους Βούλγαρους κατακτητές κατά τα έτη 1916-1918, 1941-1944 και κατακρατούνται στη Σόφια.
Αρχείο:NHMB-Silvered-copper-jewellery-Necropolis-near-Drama-Greece-10-11centuryAD.jpg|Αρχαιολογικά ευρήματα από τη Δράμα, που συλήθηκαν επί Κατοχής και βρίσκονται στο Εθνικό Ιστορικό Μουσείο Σόφιας.


## Παραπομπές


## Εξωτερικοί σύνδεσμοι
* 

Κατηγορία:Ιστορία της Βουλγαρίας
Κατηγορία:Κτίρια και κατασκευές στη Βουλγαρία
Κατηγορία:Εθνολογικά μουσεία
Γιάνεκ Στέρνμπεργκ

Ο **Γιάνεκ Στέρνμπεργκ** (, γενν. 19 Οκτωβρίου 1992) είναι Γερμανός επαγγελματίας ποδοσφαιριστής, ο οποίος αγωνίζεται ως αριστερός αμυντικός για λογαριασμό της Τοντεσφέλντε.

## Σταδιοδρομία σε συλλόγους
Ο Στέρνμπεργκ μεταγράφηκε στη Βέρντερ Βρέμης το 2013, προερχόμενος από την Αμβούργο ΣΦ. Έχοντας, προηγουμένως, πραγματοποιήσει αριθμό συμμετοχών με την δεύτερη ομάδα της Βέρντερ, τελικώς, πραγματοποίησε το ντεμπούτο του με την πρώτη ομάδα του συλλόγου στις 29 Νοεμβρίου 2014, σε εντός έδρας αναμέτρηση της Μπούντεσλιγκα με αντίπαλο την ΣΚ Πάντερμπορν 07, κατά την οποία αγωνίστηκε στη συνολική διάρκειά της, ενώ η ομάδα του επικράτησε με τελικό σκορ 4–0.

Στις 21 Ιανουαρίου 2017, ο Στέρνμπεργκ εντάχθηκε στην Φερεντσβάρος.

Τον Μάιο του 2018, η 1. ΦΚ Κάιζερσλαουτερν, προσφάτως υποβιβασθείσα στην 3. Λίγκα, ανακοίνωσε την απόκτηση του Στέρνμπεργκ, με τον παίκτη να βάζει την υπογραφή του σε συμβόλαιο διάρκειας έως το 2021.

## Εθνική ομάδα

Ο Στέρνμπεργκ διετέλεσε διεθνής με την Εθνική Γερμανίας στην ηλικιακή κατηγορία Κ18.

## Παραπομπές


Κατηγορία:Γερμανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γερμανίας Κ18
Κατηγορία:Ποδοσφαιριστές Μπούντεσλιγκα
Κατηγορία:Γερμανοί ποδοσφαιριστές στο εξωτερικό
Κατηγορία:Ποδοσφαιριστές Φερεντσβάρος
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Βέρντερ Βρέμης
Κατηγορία:Ποδοσφαιριστές Βέρντερ Βρέμης Β
Κατηγορία:Ξένοι ποδοσφαιριστές στην Ουγγαρία
Κατηγορία:Ποδοσφαιριστές 3. Λίγκα
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Χάλεσερ ΦΚ
Ασωματιανός Τζαμπλάκων

Ο **Ασωματιανός Τζαμπλάκων** ήταν βυζαντινός ναύαρχος και αξιωματούχος του 14ου αιώνα.

Ήταν γιος του Αλεξίου Τζαμπλάκωνα μεγάλου Τζαούσιου και άρχοντα των Σερρών, αδελφοί του οι Αρσένιος και Δημήτριος. Ήταν μέγας δούξ, δηλαδή ναύαρχος του βυζαντινού στόλου, κατά τον Ενετογενουάτικο πόλεμο κατά το 1348-1349 όπου αποτυχημένα αντιμετώπισε του Γενουάτες του Γαλατά, όπου πιάστηκε και αιχμάλωτος.  

## Παραπομπές


Κατηγορία:Βυζαντινοί του 14ου αιώνα
Ασωματιανος
Κατηγορία:Βυζαντινοί ναύαρχοι
Νικηφόρος Καντακουζηνός (σεβαστοκράτωρ)

Ο **Νικηφόρος Καντακουζηνός** ήταν βυζαντινός αξιωματούχος του 14ου αιώνα από την Οικογένεια Καντακουζηνών.

Ο Νικηφόρος ήταν γιος άγνωστου πατέρα και μητέρας, δεν έχουν διασωθεί τα ονόματα τους, ενώ ήταν πρώτος ξάδελφος του αυτοκράτορα Ιωάννη Καντακουζηνού.Είχε το αξίωμα του σεβαστοκράτωρ και κατά τον δεύτερο εμφύλιο πόλεμο υποστήριξε τον ξάδελφό του Ιωάννη και φυλακίστηκε το 1341 σαν αποστάτης. Απελευθερώθηκε από τον Ιωάννη το 1347 και το 1342 βρίσκεται στο πλευρό του ανιψιού του  Ματθαίου στην Αδριανούπολη πολιορκούμενοι από τον Ιωάννη Παλαιολόγο. 

Το 1355 ο Ματθαίος τον διορίζει "άρχων" της Αδριανούπολης. Ήταν παντρεμένος με γυναίκα αγνώστου ονόματος και απέκτησαν μία κόρη, την Θεοδώρα Κομνηνή Καντακουζηνή

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 14ου αιώνα
Νικηφορος
Κατηγορία:Σεβαστοκράτορες
Νικηφόρος Καντακουζηνός (μέγας δομέστικος)

Ο **Νικηφόρος Καντακουζηνός** ήταν βυζαντινός αξιωματούχος του 14ου αιώνα από την Οικογένεια Καντακουζηνών.

Ο Νικηφόρος ήταν γιος άγνωστου πατέρα και μητέρας, . Είναι γνωστός από τον συγγενή του αυτοκράτορα Ιωάννη που αναφέρει ότι ήταν Μέγας Δομέστικος και πήρε μέρος στην μάχη της Φιλοκρήνης το 1329 όπου σκοτώθηκε.

## Παραπομπές


Κατηγορία:Δομέστικοι των Σχολών
Κατηγορία:Βυζαντινοί του 14ου αιώνα
Νικηφορος
Κατηγορία:Βυζαντινοί νεκροί σε μάχη
Λαγού Λασιθίου

Το **Λαγού** είναι χωριό και έδρα ομώνυμης κοινότητος του δήμου Οροπεδίου Λασιθίου και της τέως Επαρχίας Λασιθίου στην περιφερειακή ενότητα Λασιθίου της Κρήτης. 

Απέχει 46 χιλιόμετρα από τον Άγιο Νικόλαο και 57 από το Ηράκλειο. Είναι κτισμένο σε υψόμετρο 830 μ.

## Ιστορικά στοιχεία
Στην πλαγιά του λόφου Κεφάλι έχουν βρεθεί ίχνη κεραμικής από την υστερομινωική εποχή μέχρι τη ρωμαϊκή περίοδο. Στη θέση Ντονάδης ανασκάφηκαν το 1937 λείψανα οικίας των αρχαϊκών χρόνων και στη θέση Κόλονα, περίπου 5 χιλιόμετρα ανατολικά του χωριού ανασκάφηκαν δύο κτίρια της αρχαϊκής περιόδου, ενώ η ίδια ανασκαφή απέδωσε όστρακα της κλασικής και ελληνιστικής εποχής. Στη θέση Κεράσα, ανατολικά του χωριού, έχει βρεθεί νεκροταφείο των αρχαϊκών και ελληνιστικών χρόνων.

Το οροπέδιο Λασιθίου κατά τα πρώτα ενετικά χρόνια ήταν εστία αναβρασμού και έδρα συχνών επαναστάσεων εναντίον των Βενετών, με αποτέλεσμα οι Βενετοί το 1364 να αποφασίσουν να καταστρέψουν τα χωριά του οροπέδιου και να απαγορεύσουν την κατοίκηση σε αυτό. Το 1465 όμως αποφασίστηκε να αρχίσει πάλι η καλλιέργεια σιτηρών στο οροπέδιο, αρχίζοντας τότε η εποχική κατοίκηση του οροπεδίου κατά τη σπορά και τη συγκομιβή. Αυτοί οι προσωρινοί οικισμοί - μετόχια έγιναν με τον καιρό μόνιμοι οικισμοί. Ένα από αυτά τα μετόχια ήταν και το μετόχι Λαγού, *Mettochio di Lago* όπως αναφέρεται στην απογραφή του Καστροφύλακα το 1583, ο οποίος όμως δεν καταγράφει τον πληθυσμό του. Το όνομα προέρχεται από το όνομα του πρώτου οικιστή, καθώς μνημονεύεται σε έγγραφα της εποχής το επώνυμο Λαγός. Ο Φραντσέσκο Μπαζιλικάτα το αναφέρει και στη δική του απογραφή το 1630, ως *metochio Lagu* με 10 σπίτια. Στην τουρκική απογραφή του 1671 είχε 29 χαράτσια.

Στην απογραφή η οποία διεξάχθηκε από τους Αιγυπτίους το 1834, το Λαγού αναφέρεται μαζί με το Πινακιανό και είχε αμιγώς χριστιανικό πληθυσμό, με συνολικά 20 οικογένειες να κατοικούν στα δύο χωριά. Στην απογραφή του 1881 υπάγοταν στον δήμο Τζερμιάδω και σύμφωνα με την απογραφή είχε μαζί με το Πινακιανό 141 χριστιανούς κατοίκους. Στην απογραφή του 1900 είχε 96 κατοίκους και υπαγόταν στον ίδιο δήμο. Το 1920 είχε οριστεί έδρα αγροτικού δήμου. Το 1925 προσαρτήθηκε στην κοινότητα Τζερμιάδου. Το 1948 ορίστηκε έδρα ομώνυμης κοινότητας η οποία διατηρήθηκε μέχρι την Καποδιστριακή διοικητική διαίρεση το 1997, όταν εντάχθηκε στον δήμο Οροπεδίου Λασιθίου.

*Δείτε: *'Κοινότητα Λαγού**'

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Οροπεδίου Λασιθίου
Πανεπιστημιούπολη της Μπάνια Λούκα

Η **Πανεπιστημιούπολη της Μπάνια Λούκα** (Σερβοκροατικά: Универзитетски град, Бања Лука) είναι η περιοχή όπου βρίσκεται το Πανεπιστήμιο της Μπάνια Λούκα, στην ομώνυμη πόλη της Σερβικής Δημοκρατίας της Βοσνίας. Τα περισσότερα από τα κτίρια του Πανεπιστημίου βρίσκονται σε δύο πανεπιστημιούπολεις, κοντά στις όχθες του ποταμού Βέρμπα και στο κέντρο της πόλης. Περιλαμβάνονται: αμφιθέατρα, αίθουσες διδασκαλίας, βιβλιοθήκες και αναγνωστήρια, εργαστήρια και δωμάτια υπολογιστών. Επίσης, φοιτητικές εστίες, εστιατόρια και κυλικεία, αθλητικές εγκαταστάσεις και γήπεδα, κ.α. Οι αίθουσες διδασκαλίας καλύπτουν μία συνολική έκταση 16.000 τ.μ. και τα εργαστήρια φτάνουν τα 10.000 τ.μ. 

Το Ινστιτούτο Γενετικών Πόρων του Πανεπιστημίου της Μπάνια Λούκα διαχειρίζεται μία περιοχή έκτασης 273.817 τ.μ. που έχει κηρυχθεί ως προστατευόμενη τοποθεσία από το 2012. Είναι ένα μνημείο φυσικής κληρονομιάς που περιλαμβάνει πάνω από 75 είδη δέντρων.  Στον Βοτανικό Κήπο του Πανεπιστημίου λειτουργεί ένα δενδροκομείο, έκτασης 3,5 εκταρίων, όπου έχουν καλλιεργηθεί πάνω από 46 είδη ενδημικών δέντρων, μεταξύ των οποίων 18 ποικιλίες μηλιάς και 13 ποικιλίες αχλαδιάς. Το Πάρκο έχει μεγάλη αισθητική αξία, προσφέρεται για εκπαιδευτικές εκδρομές, και η βλάστησή του περιλαμβάνει αρκετά ιδιαίτερα είδη, όπως: Σερβικές ελάτες, γιγαντιαίες ελάτες, στενόφυλλους φράξους, φαλακρά κυπαρίσσια, φτελιές, ρουπακοβελανιδιές, κ.α.
αριστερά|μικρογραφία|250x250εσ|Η πανεπιστημιούπολη της Μπάνια Λούκα στην περιοχή της αστυνομικής ακαδημίας.

## Παραπομπές

Κατηγορία:Σερβική Δημοκρατία της Βοσνίας
Μανουήλ Λιβερός

Ο **Μανουήλ Λιβερός** ήταν βυζαντινός στρατηγός του 14ου αιώνα.

Ο Μανουήλ είναι γνωστός από έγγραφο για κτηματικές διαφορές του 1334. Σε αυτό το έγγραφο αναφέρεται δούξ του Θέαματος Βολερού, Μοσυνοπόλεως, Σερρών και Στρυμώνος με τις προσφωνήσεις σεβαστός και πανσέβαστος. Από το έγγραφο φαίνεται ότι εκτός από διοικητής και δούκας του θέματος είχε και τα καθήκοντα του απογραφέα και κριτή.

## Παραπομπές


Κατηγορία:Βυζαντινοί δούκες
Κατηγορία:Βυζαντινοί του 14ου αιώνα
Κατηγορία:Βυζαντινοί διοικητές Θεμάτων
Πρίνστον (αποσαφήνιση)

Το αγγλικό όνομα **Πρίνστον** αναφέρεται σε:

* Στο πανεπιστήμιο Πρίνστον, ένα από τα γνωστότερα πανεπιστήμια των ΗΠΑ.
* Στην ομώνυμη κωμόπολη.
* Στο Θεολογικό Σεμινάριο του Πρίνστον, το πρώτο θεολογικό σεμινάριο στις ΗΠΑ
* Στο Ινστιτούτο Προηγμένων Σπουδών στο Πρίνστον
Σάμιρ Μεμίσεβιτς

Ο **Σάμιρ Μεμίσεβιτς** (*Samir Memišević*, βοσνιακή προφορά: [sâːmir memîːʃeʋitɕ], γενν. 13 Αυγούστου 1993) είναι Βόσνιος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Χρόνινγκεν. 

## Σταδιοδρομία σε συλλόγους

### Πρώιμη σταδιοδρομία
Ο Μεμίσεβιτς αναδείχθηκε από την ακαδημία νέων της ΝΚ Σλάβεν Ζιβινίτσε. Έκανε το επαγγελματικό ντεμπούτο του το 2011, σε ηλικία 17 ετών. 

Το καλοκαίρι του 2012, έγινε μέλος της Σλομπόντα Τούζλα. Στις 28 Οκτωβρίου, σημείωσε το πρώτο επαγγελματικό του γκολ, εναντίον της Ίσκρα Μπουγκόινο. 

Τον Μάρτιο του 2013, μετακόμισε στη σερβική Τελεόπτικ, η οποία είναι η τροφοδοτική ομάδα της Παρτιζάν. Τον Ιούλιο, μετακινήθηκε στη Μπεζανίγια, μόνο για να επιστρέψει στην Τελεόπτικ λίγους μήνες αργότερα. 

Τον Αύγουστο του 2014, υπέγραψε πολυετές συμβόλαιο με την Ράντνικ Μπιγελγίνα. 

### Χρόνινγκεν
Την 1η Αυγούστου 2016, ο Μεμίσεβιτς εντάχθηκε στην ολλανδική Χρόνινγκεν. Έκανε το ντεμπούτο για το σύλλογο εναντίον της Εξέλσιορ στα 23α γενέθλιά του. Στις 29 Απριλίου 2018, σημείωσε το πρώτο του γκολ για τη Χρόνινγκεν. 

Τον Απρίλιο του 2019, ο Μέμισεβιτς παρέτεινε το συμβόλαιο του μέχρι τον Ιούνιο του 2021. 

Στις 30 Νοεμβρίου, έπαιξε τον 100ό του αγώνα για τη Χρόνινγκεν. 

## Διεθνής σταδιοδρομία
Το Μάιο του 2016, ο Μεμίσεβιτς έλαβε την πρώτη του κλήση στην Εθνική Βοσνίας και Ερζεγοβίνης, για έναν φιλικό αγώνα εναντίον της Ισπανίας και για το Κίριν Καπ 2016. Στις 29 Μαΐου, έκανε ντεμπούτο στην ήττα από την Ισπανία. 

## Προσωπική ζωή
Ο πατέρας του Μεμίτσεβιτς, Μίντχατ, ήταν επίσης επαγγελματίας ποδοσφαιριστής. 

## Στατιστικά σταδιοδρομίας

### Διεθνή

## Διακρίσεις
**Ράντνικ Μπιγελγίνα**  

* Κύπελλο Βοσνίας: 2015-16 

## Παραπομπές


## Εξωτερικοί σύνδεσμοι
* 
* 
* Προφίλ στο transfermarkt.com

Κατηγορία:Βόσνιοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές ΝΚ Σλάβεν Ζιβινίτσε
Κατηγορία:Ποδοσφαιριστές ΦΚ Σλομπόντα Τούζλα
Κατηγορία:Ποδοσφαιριστές Πρέμιερ Λιγκ Βοσνίας και Ερζεγοβίνης
Κατηγορία:Ποδοσφαιριστές ΦΚ Τελεόπτικ
Κατηγορία:Ποδοσφαιριστές ΦΚ Ράντνικ Μπιγελγίνα
Κατηγορία:Ποδοσφαιριστές ΦΚ Χρόνινγκεν
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πρώτης Κατηγορίας Σερβίας
Γκέργκελι Νάγκι

Ο **Γκέργκελι Νάγκι** (*Gergely Nagy*, γενν. 27 Μαΐου 1994, Τσέγκλεντ) είναι Ούγγρος ποδοσφαιριστής, ο οποίος αγωνίζεται ως τερματοφύλακας για την ΜΟΛ Φέχερβαρ ΦΚ.

## Σταδιοδρομία σε συλλόγους
Ο Νάγκι έχει αγωνιστεί στις ουγγρικές Γκιόρι, Ντουναουιβάρος, Βάσας και Πάκσι. 

Στις 7 Ιανουαρίου 2020, υπέγραψε συμβόλαιο 2,5 ετών με την ΑΕ Λάρισας.

## Διεθνής σταδιοδρομία
Ο Νάγκι έχει αγωνιστεί στις «μικρές» Εθνικές Ουγγαρίας U17, U19 και U21. 

## Παραπομπές


## Εξωτερικοί σύνδεσμοι
* MLSZ (στα ουγγρικά) 
* HLSZ  (στα ουγγρικά) 
* Προφίλ στο transfermarkt.com 

Κατηγορία:Ούγγροι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ουγγαρίας Κ17
Κατηγορία:Ποδοσφαιριστές Εθνικής Ουγγαρίας Κ19
Κατηγορία:Ποδοσφαιριστές Εθνικής Ουγγαρίας Κ21
Κατηγορία:Ποδοσφαιριστές Γκιόρι ΕΤΟ ΦΚ
Κατηγορία:Ποδοσφαιριστές Α΄ Κατηγορίας Ουγγαρίας
Κατηγορία:Ποδοσφαιριστές Βάσας ΣΚ
Κατηγορία:Ποδοσφαιριστές Πάκσι ΦΚ
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ούγγροι ποδοσφαιριστές στο εξωτερικό
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Βίντεοτον ΦΚ
Ανδρόνικος Ζηγαδηνός

Ο **Ανδρόνικος Ζηγαδηνός** ήταν βυζαντινός στρατηγός στα τέλη του 13ου αρχές 14ου αιώνα.

Ο Ζηγαδηνός είναι γνωστός από έγγραφο του 1294 και ήταν δουξ του θέματος Θέμα Βολερού, Μοσυνοπόλεως, Σερρών και Στρυμώνος. Το έγγραφο αφορά μία διένεξη της Μονής Τζηντζηλουκιώτισσας την οποία και διευθέτησε, το έγγραφο βρέθηκε στην μονή Εσφιγμένου του Αγίου όρους. Το ίδιο έγγραφο τον αναφέρει "οικείο" του αυτοκράτορα.

## Παραπομπές


Κατηγορία:Βυζαντινοί δούκες
Κατηγορία:Βυζαντινοί του 13ου αιώνα
Κατηγορία:Βυζαντινοί διοικητές Θεμάτων
Νικόλαος Μίτος

Ο **Νικόλαος Μίτος** ήταν βυζαντινός αξιωματούχος στα τέλη του 13ου αρχές 14ου αιώνα.

Ο Μίτος ήταν "επικρατών" (άρχων) της Μοσυνούπολης και της περιοχής γύρω από αυτή με αρμοδιότητα δικαστική, φορολογική και στρατιωτική για τους Βούλγαρους που είχαν εγκατασταθεί στην περιοχή. Υπαγόταν στον δούξ  του θέματος Βολερού, Μοσυνοπόλεως, Σερρών και Στρυμώνος Ανδρόνικο Ζηγαδηνό. Σε έγγραφο της μονής Εσφιγμένου του Αγίου όρους του 1294 αναφέρεται με τον τίλο του πανσέβαστου των Βουλγάρων. 

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 13ου αιώνα
Δημόσια κοινωνιολογία

Ο όρος **Δημόσια Κοινωνιολογία** (αγγλικά: *Public Sociology*) αναφέρεται σε κλάδο της επιστήμης της Κοινωνιολογίας. 

Πρόκειται για προβληματική προερχόμενη από την αμερικάνικη κοινωνιολογία. Σύμφωνα με απόψεις, η δημόσια κοινωνιολογία οφείλει να «επιδιώκει τον εμπλουτισμό της σχετικής με τα ηθικά και πολιτικά ζητήματα δημόσιας συζήτησης ενσταλάζοντάς τα με κοινωνιολογική θεωρία και έρευνα», ενώ πρέπει τα επιστημονικά πορίσματα της κοινωνιολογίας και οι ακαδημαϊκές ιδέες και θεωρίες της να διαχέονται σε ευρύτερα ακροατήρια απαρτιζόμενα από μη ειδικούς καθώς επίσης και στην κοινωνία των πολιτών. Υπό αυτό το πρίσμα, στη σύγχρονη Ελλάδα π.χ. η Δημόσια Κοινωνιολογία έχει τη διάσταση της συμμετοχής κοινωνιολόγων στο δημόσιο διάλογο για διάφορα ζητήματα ως δημόσιοι διανοούμενοι.

## Παραπομπές


## Πηγές
* Σωτήρης Κονιόρδος, «Η συζήτηση για τη δημόσια κοινωνιολογία και η κοινωνιολογία στην Ελλάδα», στο: Μαρία Κούση, Μηνάς Σαματάς, Σωκράτης Κονιόρδος (επιστημ. επιμ.), *Εξουσία και κοινωνία. Δωρήματα στον Κωνσταντίνο Τσουκαλά*, Αθήνα, Καστανιώτης, 2010, σ. 174-195.

Δημοσια
Κοινωνιολογια
Πάρκο Μλάντεν Στογιάνοβιτς

Το **Πάρκο Μλάντεν Στογιάνοβιτς** είναι το μεγαλύτερο αστικό πάρκο της Σερβικής Δημοκρατίας. Βρίσκεται στην Μπάνια Λούκα, στη τοπική κοινότητα Ρόσουλε, μεταξύ της οδού Μλάντεν Στογιάνοβιτς και της Λεωφόρου του Σερβικού Στρατού και καλύπτει μια περιοχή 10 εκταρίων με πανέμορφη βλάστηση. Καθ' όλη την διάρκεια του χρόνου, το πάρκο ζει με "γεμάτους πνεύμονες". Πραγματοποιούνται συναυλίες, μαζεύονται επαγγελματίες και ερασιτέχνες αθλητές, οι δραστηριότητες για παιδιά προσελκύουν πολλά παιδιά και τους συνοδούς τους. Το πάρκο αυτό είναι γνωστό για τα γήπεδα τένις του TC Mladost, στα οποία διεξάγεται το διεθνές τουρνουά τένις ATP Banjaluka Open.

## Το όνομα του πάρκου
Το πάρκο πήρε το όνομά του από τον τιμημένο φυσικό και εθνικό ήρωα του Β΄ Παγκοσμίου Πολέμου, Μλάντεν Στογιάνοβιτς. Οι γονείς του κατάγονταν από ορθόδοξες οικογένειες και είχαν αποκτήσει οκτώ παιδιά. Ο Μλάντεν ολοκλήρωσε τις ιατρικές σπουδές του στη Βιέννη και με την επιστροφή του στο Πρίγιεντορ το 1930, συχνά θεράπευε φτωχούς δωρεάν και τους έδινε χρήματα για να επιστρέψουν στο σπίτι. Σκοτώθηκε στις 2 Απριλίου 1942 αλλά παραμένει ένα σύμβολο αγάπης και μέριμνας για την ανθρωπότητα.

## Σύμβολο νεότητας, αθλήματα και διασκέδαση
Μέσα στο πάρκο υπάρχουν γήπεδα τένις, διάδρομοι για ποδηλασία ή τρέξιμο, μπόουλινγκ, πινγκ πονγκ, μπάσκετ και ποδόσφαιρο, εξοπλισμός για εξωτερική άθληση, σκάκι, παιδότοποι, ένα σιντριβάνι και μια αίθουσα τροφοδοσίας στο κεντρικό γήπεδο τένις και στις διοικητικές εγκαταστάσεις του Αθλητικού Κέντρου Mladost. Ένα από τα σύμβολα του πάρκου θεωρείται το καταφύγιο που είναι χτισμένο στην καρδιά του πάρκου. Η έμφαση στην ψυχαγωγία δίνεται κατά την ετήσια εκδήλωση Fitness to Health, όπου οι πολίτες μπορούν να αθλούνται δωρεάν επί ενάμισι μήνα με την καθοδήγηση ενός επαγγελματία προπονητή. Καθ'όλη την διάρκεια του έτους πραγματοποιούνται συναυλίες, σχολικές αθλητικές εκδηλώσεις αλλά και άλλες ψυχαγωγικές εκδηλώσεις.

## Φωτογραφίες

Парк природе Младен Стојановић 29.JPG|
Парк природе Младен Стојановић 30.JPG|
Парк природе Младен Стојановић 32.JPG|
Парк природе Младен Стојановић 28.JPG|
Парк природе Младен Стојановић 21.JPG|
Парк природе Младен Стојановић 19.JPG|
Парк природе Младен Стојановић 14.JPG|
Парк природе Младен Стојановић 11.JPG|
Парк природе Младен Стојановић 06.JPG|
Парк природе Младен Стојановић 07.JPG|
Park_mladen_stojanovic.JPG|
Park_Mladen_Stojanović_(1).jpg|
Park_Mladen_Stojanović_(10).jpg|
Park_Mladen_Stojanović_(2).jpg|
Park_Mladen_Stojanović_(3).jpg|
Park_Mladen_Stojanović_(4).jpg|
Park_Mladen_Stojanović_(5).jpg|
Park_Mladen_Stojanović_(6).jpg|
Парк_природе_Младен_Стојановић_02.JPG|
Парк_природе_Младен_Стојановић_04.JPG|
Парк_природе_Младен_Стојановић_05.JPG|
Парк_природе_Младен_Стојановић_06.JPG|
Парк_природе_Младен_Стојановић_07.JPG|
Парк_природе_Младен_Стојановић_09.JPG|
Парк_природе_Младен_Стојановић_10.JPG|
Парк_природе_Младен_Стојановић_14.JPG|
Парк_природе_Младен_Стојановић_16.JPG|
Парк_природе_Младен_Стојановић_31.JPG|



## Εξωτερικοί σύνδεσμοι

* Τουρισμός στην Μπάνια Λούκα

Κατηγορία:Μπάνια Λούκα
Κατηγορία:Πάρκα
Σπήλαιο Μπάνια Στιγένα

Το **Σπήλαιο Μπάνια Στιγένα** είναι ένα σπήλαιο που βρίσκεται δίπλα στον ποταμό Πράτσε, στα όρια της πόλης Μπάνια Στιγένα με το χωριό Σόσιτσα, στην κοινότητα Ρογκάτιτσα της Σερβικής Δημοκρατίας. Θεωρείται ένα από τα σπήλαια φυσικής ομορφιάς και ιδιαίτερης σημασίας.

## Περιγραφή
Βρίσκεται κοντά στο Σπήλαιο της Γκοβιέστιτσα, το οποίο περιλαμβάνει 10.000 μέτρα καναλιών και θεωρείται το μεγαλύτερο εξερευνήσιμο σπήλαιο στη Βοσνία Ερζεγοβίνη. Το πλάτος της σπηλιάς είναι 1.200 μέτρα. Τα απομεινάρια μιας αρκούδας και εντόμων έχουν ανακαλυφθεί στο Σπήλαιο Μπάνια Στιγένα. Αυτό το σπήλαιο βρίσκεται υπό την προστασία του Ινστιτούτου για την Προστασία της Πολιτιστικής, Ιστορικής και Φυσικής Κληρονομιάς της Σερβικής Δημοκρατίας.

## Φωτογραφίες

File:Banj Stijena 06,.jpg
File:Banj Stijena 05,.jpg
File:Banj Stijena 04,.jpg
File:Banj Stijena 03,.jpg
File:Banj Stijena 02,.jpg
File:Banj Stijena 01,.jpg


## Παραπομπές

## Δείτε επίσης
* Ινστιτούτο για την Προστασία της Πολιτιστικής, Ιστορικής και Φυσικής Κληρονομιάς της Σερβικής Δημοκρατίας : Προστασία των Σπηλαιολογικών Αντικειμένων της Σερβικής Δημοκρατίας

Κατηγορία:Σερβική Δημοκρατία της Βοσνίας
Θεόδωρος Παλαιολόγος (αξιωματούχος)

Ο **Θεόδωρος Παλαιολόγος** ήταν βυζαντινός αξιωματούχος του 14ου αιώνα, έφερε τον τίτλο της "κεφαλής" που ήταν τίτλος για τοπικούς άρχοντες.

Ο Θεόδωρος αναφέρεται το 1325 σαν *[[Κεφαλή (τίτλος)|κεφαλή]]*  του θέματος Θέμα Βολερού, Μοσυνοπόλεως, και της περιοχής Χρυσουπόλεως επί του αυτοκράτορα Ανδρόνικου Β΄. Φαίνεται να είναι κάποιο άγνωστο μέλος της Οικογένειας των Παλαιολόγων αναφέρεται επίσης και με τον τίλο του οικείου του αυτοκράτορα . Αργότερα στο ίδιο Θέμα διετέλεσε και απογραφέας.

## Παραπομπές


Θεοδωρος
Κατηγορία:Βυζαντινοί του 14ου αιώνα
Κατηγορία:Βυζαντινοί άρχοντες
Φιόνα Μπάνερ

Η **Φιόνα Μπάνερ** ή **The Vanity Press** (αγγλ.:*Fiona Banner*, γεννημένη το 1966) είναι βρετανίδα καλλιτέχνης, η οποία ήταν υποψήφια για το βραβείο Turner το 2002. Το έργο της περιλαμβάνει τη γλυπτική, το σχέδιο, την εγκατάσταση και το κείμενο και διαπραγματεύεται τα μαχητικά αεροσκάφη και το ρόλο τους στον πολιτισμό, ιδιαίτερα όπως παρουσιάζονται στον κινηματογράφο. Είναι γνωστή για τις πρώτες της εκδόσεις σε βιβλία αποδελτιωμένων διαλόγων πολεμικών ταινιών του Χόλιγουντ, συμπεριλαμβανομένου του Top Gun και της Αποκάλυψης Τώρα. Έχει συνδεθεί με το δεύτερο κύμα των Νέων Βρετανών Καλλιτεχνών. 
μικρογραφία|Έργο της Μπάνερ στην Tate Britan

## Εξωτερικοί σύνδεσμοι
* Fiona Banner - η ιστοσελίδα της Fiona Banner με μερικά έργα τέχνης, κείμενα και εκθέσεις
* The Vanity Press
* Το σώμα του κειμένου - Το άρθρο της Fiona Banner στ*ο Art in America*
* Fiona Banner Προφίλ στην τοποθεσία του BBC
* Συνέντευξη με τη Fiona Banner 
* Fiona Banner στην οδό Frith Street Gallery
* Fiona Banner στο μουσείο De Pont

## Παραπομπές


Κατηγορία:Άγγλοι γλύπτες
Μάρκος Καλοβελώνης

Ο **Μάρκος Καλοβελώνης** (, *Μαρκ Γκεόργκιεβιτς Καλοβελόνις*, γενν. 18 Μαΐου 1994) είναι Έλληνας-Ρώσος αντισφαιριστής.

## Σταδιοδρομία
Ο Καλοβελώνης κατέλαβε την υψηλότερη του θέση (445) στην ατομική κατάταξη της ΕΕΑ στις 13 Ιουνίου 2016. Επίσης, κατέλαβε την υψηλότερη του θέση (181) στην κατάταξη διπλού της ΕΕΑ στις 25 Ιουλίου 2022. Ο Καλοβελώνης έχει κερδίσει 21 τίτλους διπλού της ΔΟΑ .

Απο τις αρχές του 2021 έχει αφοσιωθεί στο διπλό με παρτενέρ κυρίως τον Ουζμπέκο Σανζάρ Φαϊζίεφ.

Ο Καλοβελώνης έχει εκπροσωπήσει την Ελλάδα στο Ντέιβις Καπ, όπου έχει ρεκόρ Ν/Η 6-5.

Ο Καλοβελώνης είναι υιός του Έλληνα πρώην αντισφαιριστή, Γιώργου Καλοβελώνη και της Ρωσίδας Καρίνα Ναζαρένκο. Το 2014, αποφάσισε να εκπροσωπήσει τη Ρωσία αντί της Ελλάδας. Το 2019, αποφάσισε να εκπροσωπήσει ξανά την Ελλάδα.

## Παραπομπές


## Εξωτερικοί σύνδεσμοι
* Προφίλ στο itftennis.com
* Προφίλ στο tennisexplorer.com

Κατηγορία:Ρώσοι ελληνικής καταγωγής
Κατηγορία:Έλληνες αθλητές της αντισφαίρισης
Κατηγορία:Ρώσοι αθλητές της αντισφαίρισης
Τζον Μπαλντεσάρι

**Ο John Anthony Baldessari** (17 Ιουνίου 1931 - 2 Ιανουαρίου 2020)  ήταν ένας Αμερικανός εννοιολογικός καλλιτέχνης γνωστός για την δουλειά του με φωτογραφίες και εικόνες που είχε ανασύρει από διάφορες πηγές. Έζησε και εργάστηκε στη Σάντα Μόνικα και στη Βενετία της Καλιφόρνιας . 

## Παραπομπές


Κατηγορία:Απόφοιτοι του Πανεπιστημίου της Καλιφόρνιας στο Μπέρκλεϋ
Κατηγορία:Αμερικανοί αρχιτέκτονες
Κατηγορία:Αμερικανοί φωτογράφοι
Κατηγορία:Αμερικανοί ζωγράφοι
Κατηγορία:Αμερικανοί εικονογράφοι
Μιχαήλ Περβολαράκης

Ο **Μιχαήλ Περβολαράκης** (γενν. 6 Ιουνίου 1996) είναι Έλληνας, γεννημένος στην Κύπρο, αντισφαιριστής. 

## Σταδιοδρομία
Ο Περβολαράκης κατέλαβε την υψηλότερη θέση στην ατομική κατάταξη της ΕΕΑ με 459 βαθμούς, στις 19 Αυγούστου 2019. Επίσης, κατέλαβε την υψηλότερη θέση στην κατάταξη διπλού της ΕΕΑ με 321 βαθμούς, στις 9 Σεπτεμβρίου 2019. 

Ο Περβολαράκης εκπροσωπεί την Ελλάδα στο Ντέιβις Καπ, όπου έχει ρεκόρ Ν/Η 1-0. 

Ο Περβολαράκης έπαιξε κολεγιακή αντισφαίριση στο Πανεπιστήμιο του Πόρτλαντ, κερδίζοντας το βραβείο του Παίκτη της Χρονιάς της WCC το 2017 και το 2018. 

## Προσωπική ζωή
Ο Περβολαράκης έχει μία κόρη, την Ελεονώρα. 

## Παραπομπές


## Εξωτερικοί σύνδεσμοι
* Προφίλ στο itftennis.com
* Προφίλ στο tennisexplorer.com

Κατηγορία:Έλληνες αθλητές της αντισφαίρισης
Κατηγορία:Κύπριοι αθλητές της αντισφαίρισης
Παναγιώτης Κόσκορης

Ο **Παναγιώτης Κόσκορης** (Σαβανοί Καλλιφωνίου, Καλάβρυτα, 1775 - 1865;) ήταν Έλληνας οπλαρχηγός, αγωνιστής της επανάστασης του 1821, με σημαντική δράση και προσφορά στον απελευθερωτικό αγώνα.

Όντας παιδί φτωχικής οικογένειας, ο Κόσκορης εργάστηκε από μικρός στη Μονή της Αγίας Λαύρας ως σταβλίτης, αλλά και αργότερα στου Γιακούμπ Αγά των Καλαβρύτων με τα ίδια καθήκοντα, ώστε να εξασφαλίζει τα προς το ζην. Ακολούθως επέστρεψε στο χωριό του για να κάνει οικογένεια. Στην υπόθεση της επανάστασης τον μύησε ο αγωνιστής Αναγνώστης Στριφτόμπολας, με τον οποίο αναφέρεται να έχει ειπωθεί ο χαρακτηριστικός διάλογος: «Κόσκορη, τρως μπαρούτι;», «Με τις χούφτες, καπετάνιο!» 

Το 1824 το τότε Υπουργείο Πολέμου της Προσωρινής Επαναστατικής Κυβέρνησης τον προήγαγε, τιμητικά, βάσει του υπ’ αριθμ. 3801/31-3-1824 διπλώματος που του απονεμήθηκε, στο στρατιωτικό βαθμό του Εκατόνταρχου. Πήρε μέρος σε πολλές ένοπλες συγκρούσεις κατά των Οθωμανών, στις μάχες των Καλαβρύτων (21 Μαρτίου 1821), Λεβιδίου, Μαύρων Λιθαριών, Άργους, Κορίνθου, Καστρακίου, Σαραβαλίου, Γεροκομίου, Παλαιάς Πάτρας, Ακράτας, Μακρυνόρους, Δερβενίου, Πουρναρόκαστρου, Κραβαρίου, Χρέπας, Δαβιάς κ.α.

Μετά την απελευθέρωση της χώρας και συγκεκριμένα το 1833, η επί των Στρατιωτικών σχετική Επιτροπή, τον κατέταξε στην Α’ Τάξη των υπαξιωματικών, με αριθμό μητρώου 864. Στο τέλος της ζωής του και ξεπερνώντας την ηλικία των 90 ετών, έζησε σε σχεδόν απόλυτη ένδεια κι απόλυτα «παραγκωνισμένος», όπως ο ίδιος έλεγε. Ήταν νυμφευμένος κι απέκτησε δύο γιους, τους Αλέξιο και Γεώργιο Κοσκορόπουλο.
## Πηγές
* Ηλίας Παπαθανασόπουλος, «Ο αγωνιστής Παναγιώτης Κόσκορης από την περιοχή Καλαβρύτων», μηνιαίο περιοδικό «Ιστορία Εικονογραφημένη», αρ. Τεύχους 89, Νοέμβριος 1975, στήλη «Διάλογος με την ιστορία», σελ. 6-7.
## Παραπομπές


Κοσκορης Παναγιωτης
Κοσκορης Παναγιωτης
Μαυσωλείο του Αμπντούλ Καντίρ Γκιλανί

Το **Μαυσωλείο του Αμπντούλ Καντίρ Γκιλανί** (στα αραβικά: **الـحَـضـرة الـقَـادريّـة‎**, με λατινικούς χαρακτήρες: **Ḥaḍrat al-Qādiriyyah**) βρίσκεται στη Βαγδάτη, στην ανατολική όχθη του ποταμού Τίγρη, στη περιοχή al-Rusafa, δίπλα στην Πύλη al-Sheikh. Είναι αφιερωμένο στον ιδρυτή του Τάγματος Qadiriyya Sufi, Αμπντούλ- Καντιρ Γκιλανί.

Πρόκειται για ισλαμικό θρησκευτικό σύμπλεγμα που είναι χτισμένο γύρω από την Πλατεία Kilani και αποτελείται από τζαμί, μαυσωλείο και τη Βιβλιοθήκη Κουαντιρίγια, η οποία φιλοξενεί σπάνια παλαιά βιβλία σχετικά με τις Ισλαμικές Σπουδές.

Στη διάρκεια της βασιλείας του Σάχη Ισμαήλ του Α’ Ismail I, της δυναστείας των Σαφαβιδών, στις αρχές του 16ου αιώνα, το ιερό  του Γκιλανί καταστράφηκε. Το 1535 ο Σουλτάνος Σουλεϊμάν ο Μεγαλοπρεπής έχτισε πάνω από το ιερό ένα τρούλο, που διατηρείται μέχρι και σήμερα.

Στις 28 Μαΐου 2007 στο Μαυσωλείο του Αμπντούλ Καντίρ Γκιλανί έγινε τρομοκρατική επίθεση με αυτοκίνητο που μετέφερε εκρηκτικά, με αποτέλεσμα να χάσουν τη ζωή τους τουλάχιστον 24 άτομα και να τραυματιστούν 68 και να προκληθούν μεγάλες ζημιές στο ιερό και στο τζαμί.

## Παραπομπές


Κατηγορία:Κτίρια και κατασκευές στο Ιράκ
Κατηγορία:Τζαμιά
Ιωάννης Αλπεμενές

Ο **Ιωάννης Αλπεμενές** ήταν βυζαντινός στρατηγός του 14ου αιώνα.

Ο Αλπεμενές ήταν δούκας του Θέματος Βολερού, Μοσυνοπόλεως, Σερρών και Στρυμώνος και είναι γνωστός από έγγραφο της Μονής Ζωγράφου του Αγίου Όρους. Το έγγραφο χρονολογείται τον 14ο αιώνα και πιστεύεται ότι είναι ο ίδιος με τον Αλπεμενέ που στήριξε και πολέμησε μαζί με τον Ιωάννη Καντακουζηνό.

## Παραπομπές


Κατηγορία:Βυζαντινοί δούκες
Κατηγορία:Βυζαντινοί του 14ου αιώνα
Κατηγορία:Βυζαντινοί διοικητές Θεμάτων
Ιωάννης Δ. Κομνηνός

Ο **Ιωάννης Δημητρίου Κομνηνός** ήταν Έλληνας στιχουργός, συνθέτης και ενορχηστρωτής του ελληνικού ελαφρού τραγουδιού, που έδρασε στις αρχές του 20ού αιώνα στην Αθήνα. Δεν είναι γνωστά περισσότερα βιογραφικά στοιχεία γι' αυτόν.

Έργα του είναι πολλά ελαφρά και παιδικά τραγούδια, όπως το «Αν μ' αγαπάς», «Πλούτη μη ζητάς», «Ρουμπίνα», «Αχ, πες μου να μην τρελαθώ», κ.ά.
Έχει γράψει μουσική για επιθεωρήσεις, καθώς και την τρίπρακτη οπερέτα «Ο τυχερός αλήτης».
Έχει συνεργαστεί με γνωστούς καλλιτέχνες, όπως ο Νίκος Γούναρης, ο Ζοζέφ Κορίνθιος, ο ποιητής Στέλιος Σπεράντζας (στο βιβλίο του «Ο τραγουδιστής των παιδιών»).

## Πηγές
* Βασικά στοιχεία στο αποθετήριο Φωτόδεντρο, στο http://photodentro.edu.gr/cultural/r/8526/6757?locale=el[Http://photodentro.edu.gr/cultural/r/8526/6757?locale=el http://photodentro.edu.gr/cultural/r/8526/6757?locale=el]
* Στοιχεία για την οπερέτα «Ο τυχερός αλήτης» στο αποθετήριο https://digital.mmb.org.gr/xmlui/handle/123456789/15532[Https://digital.mmb.org.gr/xmlui/handle/123456789/15532 https://digital.mmb.org.gr/xmlui/handle/123456789/15532]
* Εξώφυλλα παρτιτουρών και ηχητικά αποσπάσματα έργων του μπορεί κανείς να βρει στο αρχείο Παναγιώτη Κουνάδη https://www.vmrebetiko.gr[Https://www.vmrebetiko.gr https://www.vmrebetiko.gr]

Κατηγορία:Έλληνες συνθέτες
Ζοάο Καρβάλιο

O **Ζοάο Αντόνιο Αντούνες Καρβάλιο** (*João António Antunes Carvalho*, γενν. 9 Μαρτίου 1997) είναι Πορτογάλος επαγγελματίας ποδοσφαιριστής, ο οποίος αγωνίζεται ως μεσοεπιθετικός για τον Ολυμπιακό.

## Σταδιοδρομία σε συλλόγους

### Μπενφίκα
Ο Καρβάλιο εντάχθηκε στην ακαδημία νέων της Μπενφίκα σε ηλικία 8 ετών. Στις 11 Ιανουαρίου 2015, ακόμα έφηβος, έκανε το επαγγελματικό ντεμπούτο του με την Μπενφίκα Β, μπαίνοντας ως αλλαγή σε μία νίκη με 3-2 επί της Πόρτο Β για τη Σεγούντα Λίγα.

Στις 8 Ιανουαρίου 2017, ο Καρβάλιο σκόραρε δύο φορές στην εντός έδρας νίκη με 3-2 επί της Βιτόρια Γκιμαράες Β. Αργότερα τον ίδιο μήνα, υπέγραψε με τη Βιτόρια Σετούμπαλ σε μία συμφωνία δανεισμού για έξι μήνες. Έκανε το ντεμπούτο του στην Πριμέιρα Λίγα με την ομάδα στις 5 Φεβρουαρίου, στην εκτός έδρας ήττα με 2-1 εναντίον της Αρούκα. Σημείωσε το πρώτο του γκολ στη διοργάνωση στις 19 Μαρτίου, στην ισοπαλία με 1-1 εναντίον της Πόρτο στο Στάδιο Ντραγκάο.

Ο Καρβάλιο έκανε το ανταγωνιστικό του ντεμπούτο για την πρώτη ομάδα της Μπενφίκα στις 14 Οκτωβρίου 2017, παίζοντας δέκα λεπτά στην εκτός έδρας νίκη με 1-0 επί της Ολιανένσε για το Κύπελλο Πορτογαλίας.

### Νότιγχαμ Φόρεστ
Στις 14 Ιουνίου 2018, ο Καρβάλιο υπέγραψε πενταετές συμβόλαιο με τη Νότιγχαμ Φόρεστ της Τσάμπιονσιπ, για ποσό ρεκόρ για το σύλλογο 13,2 εκατ. λιρών (15 εκατ. ευρώ).

### Ολυμπιακός
Στις 29 Ιανουαρίου 2022, ο Καρβάλιο υπέγραψε συμβόλαιο με τον Ολυμπιακό.

## Εθνική ομάδα
Ο Καρβάλιο έχει αγωνιστεί με όλες τις «μικρές» Εθνικές ομάδες της Πορτογαλίας (Κ15, Κ16, Κ17, Κ18, Κ19, Κ20 και Κ21), όπου έχει συνδυαστικά 60 συμμετοχές και 10 γκολ.

## Παραπομπές


## Εξωτερικοί σύνδεσμοι
* 
* Στοιχεία στην Εθνική ομάδα (πορτογαλικά)
* 
* Προφίλ στο Transfermarkt.com

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ15
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Μπενφίκα Β
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Ολυμπιακού Πειραιώς Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Παίκτες νικητές ΟΥΕΦΑ Κόνφερενς Λιγκ
Πανελλήνιο πρωτάθλημα επιτραπέζιας αντισφαίρισης ανδρών-γυναικών 2019

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 2019** ήταν η 62η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.) και τον Ο.Α. Χανίων. Η διοργάνωση πραγματοποιήθηκε στο Κλειστό Γυμναστήριο Κλαδισού, στα Χανιά από το Σάββατο 2 έως και την Κυριακή 3 Μαρτίου του 2019.

Το πρωτάθλημα φιλοξενήθηκε στην Κρήτη έπειτα από 17 χρόνια και εκτός Αττικής μετά την διοργάνωση της Πάτρας το 2005. Διεξήχθησαν τα αγωνίσματα απλό ανδρών, απλό γυναικών, διπλό ανδρών και διπλό γυναικών και συμμετείχαν 50 αθλητές (32 άνδρες, 18 γυναίκες) από 24 συλλόγους.

Ο Κωνσταντίνος Κωνσταντινόπουλος του Παναθηναϊκού Α.Ο. και η Κατερίνα Τόλιου του Δ.Α.Ο. Ταύρου αναδείχθηκαν πρωταθλητές Ελλάδος στο απλό.

## Κάτοχοι μεταλλίων

## Παραπομπές


Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 2019
Κατηγορία:Αθλητισμός στα Χανιά
Ταξιδομανία

Η **ταξιδομανία** (γερμανικά και αγγλικά **wanderlust**) είναι μια έντονη επιθυμία για την περιπλάνηση, τα ταξίδια και την εξερεύνηση του κόσμου.  

## Ιστορία του όρου
Η λέξη *wanderlust* προέρχεται από τις γερμανικές λέξεις *wandern* (πεζοπορία) και *Lust* (επιθυμία). 

Η έννοια έχει τις ρίζες της στον γερμανικό ρομαντισμό και στο χαρακτηριστικό του περιπλανώμενου ήρωα, καθώς και στο γερμανικό σύστημα μαθητείας (του περιπλανώμενου τεχνίτη). Σχετίζεται και με το εφηβικό έθιμο του "wanderbird" (περιπλανώμενου πουλιού) που επιδιώκει ενότητα με τη φύση μέσω της περιπλάνησης.  Η πρώτη τεκμηριωμένη χρήση του όρου στα αγγλικά, όπου και απαντάται πλέον κυρίως, έγινε το 1902.  Στη σύγχρονη γερμανική γλώσσα, η χρήση της λέξης *Wanderlust* με την σημασία της "επιθυμίας για ταξίδι" είναι λιγότερο κοινή, αφού αντικαταστάθηκε από την λέξη *Fernweh* ("απομακρυνσ-αλγία"), που συντάχθηκε ως αντώνυμο της *Heimweh* ("νοσταλγία").

## Κοινωνιολογία
Ο Robert E. Park στις αρχές του εικοστού αιώνα ταυτοποίησε την ταξιδομανία ως αντίδραση κατά των αξιών της κοινωνικής καταξίωσης και οργάνωσης    ενώ ο μεταμοντερνισμός την αντιλαμβάνεται ως μορφή παιγνιώδους αυτοενδυνάμωσης.  

Στην Ευρώπη μετά τον Διαφωτισμό, οι εργένηδες των ανωτέρων κοινωνικών στρωμάτων συνήθιζαν να πραγματοποιούν ένα *Bildungsreise* («πολιτιστικό εκπαιδευτικό ταξίδι»), συνήθως στα αξιοθέατα της Ιταλίας ή της Γαλλίας. Παρόμοιο ταξίδι έφερε για πρώτη φορά στην Ελλάδα τον νεαρό Λόρδο Βύρωνα. 

Ανάμεσα στους τουρίστες, οι κοινωνιολόγοι διακρίνουν την ηλιομανία (sunlust) από την ταξιδομανία ως κινητήριες δυνάμεις - οι πρώτοι αναζητούν κυρίως τη χαλάρωση, ενώ τελευταίοι την επαφή με διαφορετικές πολιτισμικές εμπειρίες.  

## Ψυχολογία
Η ταξιδομανία μπορεί να αντικατοπτρίζει μια έντονη ώθηση για αυτοανάπτυξη μέσω του βιώματος του αγνώστου, της αντιμετώπισης απρόβλεπτων προκλήσεων και την ανακάλυψη αγνώστων πολιτισμών, τρόπων ζωής και συμπεριφορών. Αντιθέτως, μπορεί να αποτελεί αποτέλεσμα της επιθυμίας του ταξιδομανή να διαφύγει, αφήνοντας πίσω του καταθλιπτικά συναισθήματα ενοχής. Στην δεύτερη αυτή εκδοχή έχει συνδεθεί με την διπολική διαταραχή όσον αφορά περιοδικότητα των κρουσμάτων.  

Κατά την εφηβεία, η δυσαρέσκεια με τους περιορισμούς του σπιτιού και της γειτονιάς μπορεί επίσης να προκαλέσει την έντονη επιθυμία για ταξίδια. 

## Bιβλιογραφικές αναφορές


Κατηγορία:Απόδημοι
Σκοτ Μπάκουλα

Ο **Σκοτ Μπάκουλα** (πλήρες όνομα: *Σκοτ Στιούαρτ Μπάκουλα*, , γεννηθείς στις 9 Οκτωβρίου 1954), είναι  Αμερικανός ηθοποιός, τραγουδιστής και σκηνοθέτης. Είναι ευρέως γνωστός για τους ρόλους του σε δύο τηλεοπτικές σειρές επιστημονικής φαντασίας: για τον ρόλο του Sam Beckett στο Quantum Leap και για τον ρόλο του καπετάνιου Τζόναθαν Άρτστερ στο Star Trek: Enterprise.

Ο ίδιος πρωταγωνίστησε στη σειρά κωμωδίας-δράματος « Άνθρωποι μιας ορισμένης εποχής » και εμφανίστηκε σε δευτερεύοντα ρόλο στον δεύτερο και στον τρίτο κύκλο της σειράς Chuck του NBC στον ρόλο του πατέρα του πρωταγωνιστικού χαρακτήρα της σειράς, του Stephen J. Bartowski. Από το 2014 έως το 2015, έπαιξε τον επιχειρηματία Lynn στους δύο κύκλους του show του HBO, το *Looking*. Απο το 2014 μέχρι και το 2021, έπαιζε τον ειδικό πράκτορα Dwayne Cassius "King" Pride στην σειρά NCIS: Νέα Ορλεάνη, που είναι μέρος της σειράς NCIS.

## Εξωτερικοί σύνδεσμοι
* 

## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Σάρα Γανωτή

Η **Σάρα Γανωτή** (Λόφος, 25 Δεκεμβρίου 1967) είναι Ελληνίδα ηθοποιός, σεναριογράφος και θεατρική συγγραφέας.

## Βιογραφικό
### Τηλεόραση
Έκανε την πρώτη της εμφάνιση ως ηθοποιός στην τηλεόραση στην κωμική σειρά *Οδός Ιπποκράτους* το 1991. Ακολούθησαν κάποιες εμφανίσεις στις σειρές *Οι αγνοημένοι* και *Ο πρίγκιπας* τις σεζόν 1994-1995 και 1995-1996 αντίστοιχα. Τη περίοδο 1999-2000 πρωταγωνίστησε στην κωμική σειρά *Και πάλι φίλοι* όπου ήταν και μία εκ των σεναριογράφων. Ακολούθησαν εμφανίσεις στις σειρές *[[Σ' αγαπώ μ' αγαπάς]]*, *Ο τέλειος άντρας*, *Στρίβειν δια του αρραβώνος* και *[[Κάπου σε ξέρω]]*. 

Έγινε ιδιαίτερα γνωστή στο ευρύ κοινό μέσα από τη σειρά *[[Οι Στάβλοι της Εριέτας Ζαΐμη|Οι στάβλοι της Εριέτας Ζαΐμη]]*. Εκεί τις σεζόν 2002-2004 είχε το ρόλο της κρατούμενης κομμουνίστριας Μαίρης Σκαρμούτσου η οποία περνούσε την ποινή της στις φυλακές Καλάμου. Ακολούθησαν εμφανίσεις στις σειρές *Φάε τη σοκολάτα σου*, *[[Κανείς δε λέει σ' αγαπώ]]*, *Οι αταίριαστοι* ενώ έπαιξε και στις σειρές *Τύχη βουνό* και *[[Εργαζόμενη Γυναίκα|Εργαζόμενη γυναίκα]]* στις οποίες ήταν και σεναριογράφος.

### Συγγραφή σεναρίων
Το 1998 δημιούργησε μαζί με τον Βασίλη Ρίσβα, τη Δήμητρα Σακαλή και τον Νίκο Σταυρακούδη μία ομάδα με ονομασία *Ντόρτια*, γράφοντας μαζί το σενάριο δύο τηλεοπτικών σειρών τις επόμενες δύο σεζόν. Οι σειρές αυτές είναι *Το μικρό σπίτι στο Παγκράτι* που προβλήθηκε από την ΕΤ1 και η κωμωδία *Και πάλι φίλοι* που προβλήθηκε από το Mega Channel. Μετά το τέλος των σειρών συνεχίζει ως συγγραφικό δίδυμο μαζί με τον Νίκο Σταυρακούδη ενώ γράφει και μόνη επεισόδια διάφορων σειρών. Τη σεζόν 2001-2002 δημιούργησαν τη σειρά *[[Κάπου σε ξέρω]]* για το Mega Channel ενώ τη περίοδο 2005-2006 έγραψε κάποια επεισόδια των σειρών *[[Το Κόκκινο Δωμάτιο|Το κόκκινο δωμάτιο]]* και *[[Safe Sex|Safe Sex TV Stories]]*. Τη σεζόν 2006-2007 συνεργάστηκε και πάλι με τον Σταυρακούδη στη σειρά *Τύχη βουνό* στον ANT1 ενώ την περίοδο 2008-2010 έγραψαν μαζί τη σειρα αυτοτελών επεισοδίων *[[Εργαζόμενη Γυναίκα|Εργαζόμενη γυναίκα]]*. Το 2011, δημιούργησαν μαζί με την Ελένη Ράντου και τον Νίκο Σταυρακούδη το θεατρικό έργο *Κατάδικός μου*. Από το 2017 μέχρι σήμερα είναι μέλος της συγγραφικής ομάδας της τηλεοπτικής σειράς *[[Μην αρχίζεις τη μουρμούρα]]* που προβάλλεται από τον τηλεοπτικό σταθμό Alpha TV.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Έλληνες σεναριογράφοι
Φρούριο του Σόκογκραντ

Το **Φρούριο του Σόκογκραντ** είναι μεσαιωνικό φρούριο στην κοιλάδα Πλίβα κοντά στην πόλη Σίποβο στη Σερβική Δημοκρατία. Ήταν το κέντρο της επαρχίας Πλίβα στη μεσαιωνική Βοσνία. Βρίσκεται σε έναν βράχο πάνω από τον ποταμό Σοκόνιτσα, το οποίο κυλάει από την Πλίβα στο Σίποβο.

## Η εμφάνιση του φρουρίου
Στην αρχή, το φρούριο Σόκο αποτελούνταν μόνο από τον φρουρούμενο πύργο και μια μικρή αυλή. Η πόλη αργότερα επεκτάθηκε στη σημερινή Άνω Πόλη και στην προστέθηκε η Κάτω Πόλη. Έτσι οι προμαχώνες και οι πύγοι ενισχύθηκαν με πυροβόλα όπλα ενώ οι κάτοικοι εκπαιδεύτηκαν στη χρήση τους. Ένα από τα τελευταία στάδια της ανάπτυξης του φρουρίου ήταν η κατασκευή ενός οχυρού στην άλλη πλευρά του φαραγγιού Σοκόνιτσα, οχυρό που προφύλαξε το φρούριο Σόκο από τις επιθέσεις του πυροβολικού από τη δύση. Στο πάνω μέρος του φρουρίου διακρίνονται τα τρία επίπεδα σχεδιασμού και κατασκευής της πόλης :
* Βασίλειο της Βοσνίας (από τη δημιουργία του μέχρι το 1463)
* Ουγγαρία (1463–1521)
* Οθωμανική Αυτοκρατορία (1521–1833)

## Η πόλη Σόκο σήμερα
Το φρούριο σήμερα είναι ερειπωμένο, αλλά η πλευρά που βλέπει στην κοιλάδα Πλίβα εξακολουθεί ακόμα και σήμερα να προσελκύει τουρίστες, πρόθυμους να απολαύσουν τη θέα. Χάρη στις προσπάθειες των ορειβατών, η περιοχή της Άνω Πόλης έχει καθαριστεί από τους θάμνους και έχουν τοποθετηθεί παγκάκια ξεκούρασης.

## Παραπομπές


## Εξωτερικοί σύνδεσμοι
* 

Κατηγορία:Κάστρα στη Σερβία
Ντέιβιντ Καμπούα

Ο **Ντέιβιντ Καμπούα** (αγγλ. *David Kabua*, γενν. το 1951) είναι πολιτικός από τις Νήσους Μάρσαλ, ο οποίος διετέλεσε πρόεδρος της χώρας από τις 13 Ιανουαρίου 2020 έως τις 3 Ιανουαρίου 2024. Είναι γιος του πρώτου προέδρου της χώρας, Αμάτα Καμπούα και της συζύγου του, Εμλέιν Καμπούα. Νωρίτερα διατέλεσε υπουργός Υγείας και Εσωτερικών.

## Πρώτα χρόνια και εκπαίδευση
Γεννήθηκε το 1951. 

## Σταδιοδρομία
Το 2012 και το 2013 ήταν υπουργός Υγείας. Επίσης, στη διάρκεια ενός κυβερνητικού ανασχηματισμού το 2014 διορίστηκε υπουργός Εσωτερικών.

### Πρόεδρος των Νήσων Μάρσαλ
Ο Καμπούα με 20 ψήφους έναντι 12 και ενός βουλευτή που ψήφισε "παρών" και εξελέγη από τη Βουλή νέος πρόεδρος της χώρας στις 6 Ιανουαρίου 2020.

Ως ζητήματα προτεραιότητας για την προεδρία του ο Καμπούα ανέφερε την αντιμετώπιση των κλιματικών αλλαγών, τις διαπραγματεύσεις με τις ΗΠΑ αναφορικά με την παράταση για τον διακανονισμό με τον οποίο χρηματοδοτούνται τα νησιά πριν λήξει η χρηματοδότηση το 2023 και την αντιμετώπιση του ζητήματος του Θόλου Ρουνίτ.

Έπειτα από την εκλογή προέδρου, που διεξήχθη στις 2 Ιανουαρίου 2024, ο Καμπούα  απέτυχε να επανεκλεγεί για μία μόλις ψήφο. Με 17 ψήφους πρόεδρος εξελέγη η Χίλντα Χάινε έναντι 16 για τον Καμπούα.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι των Νήσων Μάρσαλ